Načešice

Municipo Načešice situas en Ĉeĥio, regiono Pardubice, distrikto Chrudim, en milde ondoforma pejzaĝo sub montareto Železné hory 3 km okcidente de la urbo Heřmanův Městec. Vivas ĉi tie  ().

 Partoj de municipo 
 Načešice
 Licomělice

 Historio 
Kiam estis vilaĝoj Načešice kal Licomělice fonditaj oni precize ne konas, sed ili devis ekzisti jam longe antaŭ la jaro 1382. El tiu jaro estas skriba dokumento nomata urbon Heřmanův Městec kun vilaĝoj Načešice kaj Licomělice (Naczessice, Wieczemělice) kaj el la plua jaro 1383 ekzistas skribaĵo, kie estas nomo de Ješek el Načešice, nomata Načeš.

Estas interese, kiel evoluiĝadis nomo de Licomělice. Pli frue oni nomis la vilaĝon Vícomělice, Vícemilice, Vícemělice, Vícoměřice, en la 16-a jarcento ĝi ricevis atributon "Horní" (Supra), por diferencigi ĝin de proksima vilaĝo Licoměřice, kiu ĝis la 17-a jarcento havis la saman nomon kaj pro tio estis signata "Dolní" (Malsupra). De tiu jarcento estas jam uzataj diversaj nomoj Licomělice kaj Licoměřice.

Post la tridekjara milito estis en ambaŭ vilaĝoj, Načešice kaj Licomělice, multaj bienoj kaj vilaĝaj domoj ruinitaj kaj forlasitaj. Kelkaj homoj forlasis siajn hejmojn kaj elmigris pro religiaj kaŭzoj, ne volis subiĝi al rekatoligado.

El vilaĝaj kronikoj ni ekscias, ke por certigo de bezonoj preskaŭ en ĉiu vilaĝa domo oni praktikis krom terkulturado ankoraŭ iun metion. Estis tie murfarbisto, lignaĵisto, ĉarpentisto, tabloservisto, forĝisto kaj hufoferisto, viandisto, masonisto, radfaristo, kamentubisto, kudristino, muelisto, ŝuisto, arbargardisto, gastejestro ktp. Virinoj el Načešice kaj Licomělice ankoraŭ komence de la 20-a jarcento ne estis okupitaj, ne ekzistis transporta ligo. Kelkaj helpadis ĉe vivtenado per retnodado de harretoj, kurtenoj, ornamaj litkovriloj kaj diversaj tablotuketoj, kiujn oni de ili elaĉetadis en Heřmanův Městec.

El la vilaĝo iradis ĝis la jaro 1950 religiaj procesioj kaj trans la vilaĝo iradis procesioj el Míčov kaj Podhradí al Přelouč. Okazis ankaŭ procesioj al Chloumek apud Luže.

 Loĝantaro 

 Vidindaĵoj 
En Licomělice estas monumento al falintoj en la unua mondmilito. Kupra plato sur ĝi rememoras nomojn de falintaj civitanoj.

Sur vilaĝplaco en Licomělice estas sabloŝtona krucifikso. Ĝi estas sur granda soklo kun jam nelegebla surskribo. Super la skribaĵo estas niĉo kun statueto de Johano Nepomuka, plue du statuoj de sanktuloj kaj supre la kruco kun Kristo. Apude staras kampanilo, verŝajne el la sama tempo. Ĝi estis rekonstruita, sed la sonorilo estas origina.

Sub funebra betulo enplantita apud parko la 28-an de oktobro 1968, kiam oni solenis la 50-an datrevenon de ekesto de Ĉeĥoslovaka respubliko, estis enterigita botelo kun 2000 vortoj. Tiel nomiĝis skribaĵo esprimanta postulojn de reformantoj en la jaro 1968, kiuj estis kaŭzo de interveno de Varsovia Pakto en Ĉeĥoslovakion en aŭgusto de la jaro 1968.

 Bibliografio 
 Marek Podhorský: Pardubický kraj. Eldonis freytag & berndt, eldonejo en Prago en j. 2004.

 Eksteraj ligiloj 
 Oficialaj paĝoj de la vilaĝo 
 Paĝaro de mikroregiono Heřmanoměstecko  
 Mapo
 Militista pietloko 


Kategorio:Municipoj en distrikto Chrudim
Kategorio:Vilaĝoj en distrikto Chrudim
Kategorio:Setlejoj en Svitava montetaro
Kategorio:Setlejoj en Fera montaro